Anna Camp

Anna Ragsdale Camp (lahir 27 September 1982) merupakan seorang pelakon dan penyanyi Amerika Syarikat. Beliau terkenal menerusi peranannya sebagai Sarah Newlin dalam True Blood, dan peranan semula dalam Mad Men, The Good Wife, dan The Mindy Project. Beliau juga terkenal dengan peranannya sebagai Aubrey Posen dalam filem Pitch Perfect (2012), Pitch Perfect 2 (2015), dan Pitch Perfect 3 (2017) yang akan datang. Beliau membuat kemunculan Broadway pertamanya menerusi penerbitan 2008 A Country House dan memegang watak Jill Mason dalam penerbitan semula Broadway 2008 Equus. Pada 2012, beliau dicalonkan di Drama Desk Award untuk persembahannya dalam pementsan Off-Broadway All New People. Camp memainkan watak Jane Hollander, seorang penyelidik untuk majalah rekaan News of the Week di dalam siri Amazon Good Girls Revolt. Beliau juga mempunyai peranan dalam filem The Help (2011).

Kehidupan awal
Camp dilahirkan di Aiken, Carolina Selatan. Ibunya, Dee (née Kornegay), ialah seorang sukarelawan Parti Demokratik dan bapanya, Thomas Sewell Camp, ialah seorang eksekutif bank. Kakak sulungnya, Saluda, juga seorang pelakon.

Beliau membesar di Columbia, Carolina Selatan. Beliau menghadiri Sekolah Rendah Meadowfield, diberi peranan dalam penerbitan Pendidikan Ketahanan Penyalahgunaan Dadah dalam gred kedua, yang memperkenalkannya kepada bidang lakonan. Beliau menamatkan pelajarannya di Sekolah Kesenian Universiti Carolina Utara dengan ijazah Sarjana Seni Halus pada 2004. Beliau berpindah ke New York tidak lama selepas itu.

Kerjaya
Camp memegang watak Perfect dalam columbinus pada 2005. Pada 2007, beliau telah dicalonkan di Anugerah Lucille Lortel untuk persembahan di luar sandiwara Broadway The Scene. Beliau melakonkan watak Jill Mason di dalam penghidupan semula Broadway 2008 Equus di Broadhurst Theatre, yang dibintangi oleh Daniel Radcliffe sebagai Alan Strang. Ditanya mengenai peranan itu, Camp berkata, "Saya mempunyai banyak pemikiran, saya tidak tahu sama ada saya akan lakukan Equus kerana kebogelan dan kerana aspek [profil] yang tinggi. Tetapi anda hanya hidup sekali dan anda perlu mengambil risiko itu kerana anda hanya akan menjadi seseorang atau pelakon yang lebih baik kerana itu."

Camp muncul dalam Reinventing the Wheelers, sebuah perintis televisyen 2007 yang tidak dijadikan siri oleh ABC. Pada 2008, beliau mempunyai peranan dalam siri dramedi ABC Cashmere Mafia. Beliau mempunyai peranan lakonan sebagai Sarah Newlin dalam musim kedua siri drama alam ghaib HBO True Blood, yang melayakkan beliau menerima pencalonan di Anugerah Screen Actors Guild bagi Persembahan Cemerlang oleh Barisan Pelakon di dalam Siri Drama; Camp pada awalnya telah diujibakat untuk watak Sookie Stackhouse.

Camp telah membuat kemunculan khas dalam siri The Office (2009), Glee (2009), Numb3rs (2010), dan Covert Affairs (2010).  Beliau mempunyai peranan ulangan dalam musim keempat siri AMC Mad Men (2010) dan musim ketiga siri CBS The Good Wife (2011–2012) dan How I Met Your Mother (2013).

Pada tahun 2011, Camp membintangi tayangan perdana All New People, yang ditulis oleh Zach Braff dan dipentaskan di Second Stage Theatre; penerbitan itu diarahkan oleh Peter DuBois dan juga dibintangi oleh Justin Bartha, David Wilson Barnes dan Krysten Ritter.

Camp mempunyai peranan dalam siri sitkom Fox The Mindy Project, dan memegang watak Aubrey Posen dalam filem muzikal komedi 2012 Pitch Perfect dan dua kesinambungannya, Pitch Perfect 2 (2015) dan Pitch Perfect 3 (2017).

Beliau mempunyai peranan ulangan dalam siri Netflix Unbreakable Kimmy Schmidt sebagai Deirdre Robespierre.

Kehidupan peribadi
Camp bertunang dengan pelakon Michael Mosley pada September 2008; mereka berkahwin pada 2010 dan memfailkan perceraian pada 2013. Camp kemudiannya menjalin hubungan dengan pelakon sampingannya dalam filem Pitch Perfect Skylar Astin pada 2013. Pasangan itu dilaporkan bertunang pada Januari 2016. Mereka berkahwin pada 10 September. Camp dan Astin memfailkan perceraian mereka pada 19 April 2019. Pada Ogos 2019, perceraian mereka telah dimuktamadkan. Camp muncul dalam sebuah episod siri Astin, iaitu Ground Floor, yang wataknya sebagai bekas teman wanitanya.

Diskografi
"Pitch Perfect [Soundtrack Album]". Dikeluarkan: 25 September 2012
"Starships" menampilkan Barisan Pelakon Pitch Perfect dan Mike Tompkins. Dikeluarkan: Oktober 2012

Filemografi

Filem

Televisyen

Web

Muzik video

Anugerah dan pencalonan

Rujukan

Pautan luar

 
 
 

Kelahiran 1982
Orang hidup
Pelakon Amerika Syarikat
Pelakon wanita Amerika Syarikat
Pelakon filem Amerika Syarikat
Pelakon televisyen Amerika Syarikat